נושאים נוספים שציין מאטז כללו את הצלבים הבוערים, שלדעתו מדגישים ומעצימים את זירת הפשע של רציחותיהם של ג'יימס ארל צ'ייני, אנדרו גודמן ומייקל שוורנר, המוצגים בסרט דרמת הפשע האמריקאי "מיסיסיפי בוערת" (1988). כאשר מדונה רוקדת עם המקהלה על מזבח הכנסייה, מצטרף אליה ילד שחור. זו הייתה התייחסות לאדם היחיד שהפגין נגד הרציחות בקו קלוקס קלאן בסרט. עבור המחבר, זה היה סמל לכך שהמחאה שלו, כמו האידאולוגיה הועברה למדונה. קרול בנסון ציינה שהסצנות הארוטיות בין הקדוש השחור לזמרת, כמו גם צילומי הפרצופים המופתעים שלהם, הצלבים הבוערים וסימני העין המדממת, הוכיחו כי מספר פעמים בהיסטוריה, גברים שחורים נענשו על כמיהות וחשקים כלפי נשים לבנות. גרנט הדגיש כי זה המקום שבו המסר של שוויון גזעי נראה בצורה הברורה ביותר. בסקירה נוספת, פרופסור מורי דין סבר שכאשר הווילון נופל מטה והסצנה משתנה ומציגה את מדונה כשהיא מחייכת בין הצלבים הבוערים, הקליפ מקבל משמעות נוספת: היא הופכת לגיבורה ולכן הסצנה משדרת העצמה נשית.
קרדיטים.
הקרדיטים והצוות מותאמים מהאתר הרשמי של "IMDb".
סופר נינטנדו וורלד
סופר נינטנדו וורלד (באנגלית: Super Nintendo World, ביפנית: スーパー・ニンテンドー・ワールド) הוא פארק שעשועים הנמצא באולפני יוניברסל שביפן. פארק השעשועים מבוסס בעיקר על זיכיון משחקי הווידאו של מריו וכמו גם על תתי הסדרות של זיכיון זה.
השותפות בין חברת נינטנדו לחברת יוניברסל הוכרזה לראשונה במהלך מאי 2015. הבנייה של פארק השעשועים ביפן החלה ביוני 2017. לאחר מספר עיכובים עקב התפרצות מגפת הקורונה התקיימה לבסוף הפתיחה החגיגית של פארק השעשועים ב-18 במרץ 2021. נכון ל-2022 נמצא בשלבי בנייה פארק שעשועים נוסף מאותו הסוג באולפני יוניברסל שבהוליווד ועתיד להיפתח באביב 2023.
היוצר של משחקי מריו שיגרו מיאמוטו היה מעורב בעיצוב ובניית הפארק והאטרקציות בפארק.
Tini (בעברית: טיני; מעוצב: ) הוא אלבום הבכורה של הזמרת-יוצרת הארגנטינאית טיני. האלבום יצא לאור ב-29 באפריל 2016 בהוצאת חברת התקליטים הוליווד רקורדס. הסינגל המוביל מהאלבום, "Siempre Brillarás", והגרסה האנגלית שלו, "Born to Shine", הופצו ב-25 במרץ 2016.
האלבום קיבל את תואר הזהב בארגנטינה ונמכר בלמעלה מ-100,000 עותקים ברחבי העולם תוך פחות מחודשיים.
Quiero Volver
Quiero Volver (בעברית: אני רוצה לחזור) הוא אלבום האולפן השני של הזמרת-יוצרת הארגנטינאית טיני. האלבום יצא לאור ב-12 באוקטובר 2018 בהוצאת חברות התקליטים הוליווד רקורדס ויוניברסל מיוזיק לטין אנטרטיינמנט. הסינגל המוביל מהאלבום, "Te Quiero Mas", הופץ ב-12 באוקטובר 2017.
האלבום עמד בראש המצעדים בארגנטינה, והפך לאלבום השני של טיני במדינה שעשה זאת (כאמנית סולו).
ואריו
ואריו (ביפנית: ワリオ, באנגלית: Wario) היא דמות בדיונית אשר היא האנטגוניסט של סדרת משחקי מריו. ואריו הוא סוג של דופלגנגר מרושע של מריו והוא נחשב לאויבו המושבע של מריו. למרות הדמיון למריו אין לו שום קירבה משפחתית למריו. בניגוד למריו, אשר הוא אמיץ ואדיב, ואריו הוא חמדן, רגזן, עצלן וחסר הליכות אשר מקנא מאוד בתהילה לה זכה מריו, ולעיתים רבות זומם כיצד יהפוך עשיר מספיק על מנת שהוא יוכל להיות פופולרי כמו מריו. עם זאת, התוכניות הללו כמעט תמיד נכשלות.
ואריו הופיע לראשונה במשחק הגיים בוי משנת 1992 "Super Mario Land 2: 6 Golden Coins" בתור האנטגוניסט הראשי והבוס האחרון במשחק אותו מריו צריך להביס. שמו הוא הלחם בסיסים של "מריו" ושל המילה היפנית ווארואי (悪い) שפירושה "רוע". ואריו עוצב על ידי הירוג'י קיוטאקה והוא מדובב על ידי צ'ארלס מרטינט אשר מדבב דמויות רבות אחרות בסדרה, כולל מריו, לואיג'י, ווואליג'י.
ואריו הפך עם השנים לפרוטגוניסט ולאנטי-גיבור של סדרת משחקי "Wario Land" ו-"WarioWare" אשר פותחה עבור שוק מכשירי כף היד וקונסולות המשחקים. בנוסף לכך דמותו של ואריו נכללה לאורך השנים גם במשחקי ספין-אוף של סדרת משחקי מריו, ודמותו נכללה גם במשחקים אחרים של חברת נינטנדו, כמו בין היתר סדרת משחקי הלחימה Super Smash Bros אשר מהווה סוג של קרוסאובר של דמויות שונות ממשחקי חברת נינטנדו. דמותו כיכבה גם במדיות אחרות, למשל הרומן הגרפי "Super Mario Adventures".
השותף למזימותיו של ואריו הוא ואלואיג'י, אויבו המושבע של לואיג'י. ואריו ווואליג'י לעיתים קרובות משתפים פעולה במשחקי מריו.
משחקים.
דמותו של ואריו הופיעה לראשונה במשחק הגיים בוי משנת 1992 "Super Mario Land 2: 6 Golden Coins" בתור אנטגוניסט הראשי. מאז ואילך ואריו כיכב כפרוטגוניסט בסדרת משחקים משלו הכוללת את:
ואריו הופיעה לאורך השנים גם כדמות משנית במשחקים אחרים בזיכיון מריו כגון:
בנוסף, ואריו הוא גם דמות שניתן לשחק בה היא במשחק Super Mario 64 DS.
ואריו היה גם האנטגוניסט במשחק "Wario's Woods", והיה גם היריב של בומברמן במשחק "Wario Blast".
Tini Tini Tini
Tini Tini Tini (בעברית: טיני טיני טיני) הוא אלבום האולפן השלישי של הזמרת-יוצרת הארגנטינאית טיני. האלבום יצא לאור ב-3 בדצמבר 2020 בהוצאת חברות התקליטים הוליווד רקורדס ויוניברסל מיוזיק לטין אנטרטיינמנט. הסינגל המוביל מהאלבום, "22", הופץ ב-3 במאי 2019.
האלבום למקום השני בארגנטינה, וקיבל את תואר היהלום הכפול על ידי איגוד תעשיית ההקלטות הארגנטינאי (CAPIF). הוא נחשב לאלבום הנמכר ביותר בכל הזמנים במדינה.
Provenza
Provenza (בעברית: פרובאנס) הוא שיר שהוקלט על ידי הזמרת-יוצרת הקולומביאנית קרול ג'י. השיר יצא לאור ב-22 באפריל 2022, על ידי חברת התקליטים יוניברסל מיוזיק לטין אנטרטיינמנט, כסינגל שלא מתוך אלבום. הוא נכתב על ידי ג'י, דניאל אחוואריה וקווין קרוז.
השיר הגיע למקום הראשון במצעד השירים הלטיניים.
רקע וכתיבה.
השיר נכתב על ידי קרול ג'י, דניאל אחוואריה וקווין קרוז והופק על ידי אווי און דה דראמס שעבד עם קרול ג'י על שירים ולהיטים שונים שהוציאה במהלך הקריירה שלה. קרול ג'י ביצעה את "Provenza" בשידור חי בפסטיבל המוזיקה והאמנויות של עמק קואצ'לה ב-24 באפריל 2022 ובפעם השנייה ב-25 באפריל 2022.
בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-60 מיליון השמעות.
וידאו קליפ.
הווידאו קליפ הרשמי של השיר פורסם ב-22 באפריל 2022 בשידור חי והועלה לערוץ היוטיוב הרשמי של קרול ג'י. הוא בוים על ידי במאי הווידאו הקליפים פדרו ארטולה. לאורכו של הקליפ, קרול ג'י נוסית במכונית צהובה (זו המוצגת בעטיפת הסינגל) ברחבי ארצות הברית.
נכון למאי 2022, מונה הצפיות של הקליפ עומד על למעלה מ-80 מיליון צפיות.
יוניברסל מיוזיק לטין אנטרטיינמנט
יוניברסל מיוזיק לטין אנטרטיינמנט (באנגלית: Universal Music Latin Entertainment) היא חברת תקליטים שהוקמה על ידי יוניברסל מיוזיק גרופ בשנת 2008. דרך החברה, יצאו בעיקר אלבומים ושירים בסגנון לטיני, פופ לטיני ורגאטון. תחת החברה פועלות יוניברסל מיוזיק לטינו, פונוביסה רקורדס, יוניברסל מיוזיק מקסיקו, קפיטול לטין, מצ'טה מיוזיק ודיסה רקורדס.
יוניברסל מיוזיק לטין אנטרטיינמנט נחשבת ביחד עם סוני מיוזיק לטין לחברת התקליטים הלטינית הגדולה והמצליחה ביותר בעולם.
רקע והיסטוריה.
יוניוויז'ן רקורדס (2001–2008).
ליוניוויז'ן רקורדס, שהוקמה באמצע 2001, כבר היה סגל אמנים שזכה להצלחה בינלאומית: אנסול, פילאר מונטנגרו, אנאיס, ג'ניפר פניה, גרסיאלה בלטרן, אימאן, לוס פורסטרוס, דניאל רנה ופפה אגילר. בשנת 2003, ג'ניפר פניה הפכה לאמנית היחידה מחברת התקליטים שהועמדה לפרס גראמי בקטגוריית "האלבום המקסיקני/מקסיקני-אמריקאי הטוב ביותר", אך לא זכתה בפרס לבסוף.
חברת התקליטים פורקה במאי 2008 עם רכישת יוניוויז'ן מיוזיק גרופ .
פונוביסה רקורדס.
כאשר נרכשה בשנת 2002 על ידי יוניוויז'ן מיוזיק גרופ, פונוביסה היא חברת התקליטים המקסיקנית האזורית הגדולה ביותר בתעשיית המוזיקה ומאז 1984 השיקה כוכבים לטיניים גדולים לשווקים הבינלאומיים ולאמריקה המרכזית. סגל האמנים החתומים בחברת התקליטים כולל למעלה מ-120 אמנים, ביניהם: מרקו אנטוניו סוליס, לה בנדה אל רקודו, קונחנטו פרימוורה, לוס טמרריוס ולוס טיגרס דל נורטה.
דיסה רקורדס.
דיסה רקורדס היא חברת התקליטים האזורית-מקסיקנית השנייה בגודלה אחרי פונוביסה. היא הייתה בבעלות משפחת צ'אבס ממונטריי עד יוני 2001; עד לרכישתה של יוניוויז'ן, שרכשה 50% מדיסה ממשפחת צ'אבס. בנובמבר 2006 רכשה יוניוויז'ן את 50% הנותרים מחברת התקליטים והפכה אותה לחברת בת של יוניוויז'ן מיוזיק גרופ. דיסה מייצגת למעלה מ-50 אמנים, שרבים מהם הם שמות מוכרים במוזיקה בשפה הספרדית כדוגמת ארסלי ארמבולה.
מצ'טה מיוזיק.
מצ'טה מיוזיק מייצגת את אמני הרגאטון המובילים מפוארטו ריקו ואמנים לטיניים מכל רחבי העולם, כדוגמת אקוויד, ויסין &amp; יאנדל, איווי קווין, דדי יאנקי, דון עומר ומולוטוב.
יוניברסל מיוזיק לטינו.
יוניברסל מיוזיק לטינו הוקמה בשנת 1997, ומייצגת אמנים מובילים מסוגת המוזיקה הלטינית, כדוגמת לוסרו, בלינדה, לואיס פונסי, אנריקה איגלסיאס, חואנס, דויד ביסבל, פאולינה רוביו ודולסה מריה. פוליגרם לטינו התמזגה עם יוניברסל מיוזיק לטינו לאחר רכישתה של פוליגרם בידי יוניברסל מיוזיק גרופ. זו הקימה עם ונה מיוזיק את סיינט מיוזיק. נלי פורטדו ופיטבול הצטרפו ליוניברסל במטרה להוציא מוזיקה בשפה הספרדית.
קפיטול לטין.